pythainlp/thai-wiki-dataset-v3 huggingface dataset:
พูมา (บริษัท)

สำหรับพูมาที่เป็นสัตว์จำพวกเสือดูที่: เสือพูมา
พูมา เป็นบริษัทผลิตเสื้อผ้าและเสื้อผ้ากีฬา จากประเทศเยอรมนี โดยก่อตั้งเมื่อปี ค.ศ. 1924 โดยสองพี่น้องตระกูลแดสส์เลอร์ อาดิ แดสส์เลอร์ และน้องชาย รูดอล์ฟ แดสส์เลอร์ ในนามของบริษัทอาดิดาส
ต่อมาในปี ค.ศ. 1948 ด้วยผลประโยชน์ รูดอล์ฟ ดาสส์เลอร์ ตัดสินใจแยกตัวออกมาตั้งบริษัทใหม่เอง โดยใช้ชื่อบริษัท พูมาอาเกรูดอล์ฟดาสส์เลอร์สปอร์ต ซึ่งเป็นผู้ผลิตรองเท้าและอุปกรณ์กีฬายี่ห้อพูมา โดยใช้ "พูมา" หรือ สิงโตภูเขา เป็นสัญลักษณ์ เนื่องจากพูมาเป็นสัตว์ที่ปราดเปรียวกระฉับกระเฉงสามารถปีนป่ายภูเขาได้เป็นอย่างดี
จากรองเท้าและอุปกรณ์กีฬา พูมาแตกไลน์มาผลิตเสื้อผ้า และกลายเป็นยี่ห้อที่ได้รับความนิยมอย่างสูง ในแวดวงดนตรีฮิปฮอปและการทำกราฟฟิตี ทั้งในและนอกสหรัฐอเมริกา ตั้งแต่ช่วงทศวรรษ 1970-1980 และยังคงความนิยมมาจนถึงทุกวันนี้
โดยพูมาได้รับการสนับสนุนจากนักฟุตบอลและนักกีฬาชื่อดังหลายคน เช่น เปเล่, ยูเซบิโอ, โยฮัน ครัฟฟ์, เอนโซ ฟรานเซสโคลี, เดียโก มาราโดนา, ลอธาร์ มัทธาอุส, เคนนี ดัลกลิช, ออสการ์ เดอ ลา โฮยา, ดีดีเย เดช็อง, รอแบร์ ปีแร็ส, ราดาเมล ฟัลเกา, ซามูแอล เอโต, จันลุยจี บุฟฟอน และมารีโอ บาโลเตลลี
==สปอนเซอร์ว่าจ้าง==

===ฟุตบอล===
====ทีมชาติ====
อิตาลี
แคเมอรูน
กานา
ชิลี
อุรุกวัย
แอลจีเรีย
สวิตเซอร์แลนด์
สาธารณรัฐเช็ก
ออสเตรีย
สโลวาเกีย
ฟิลิปปินส์
====ทีมสโมสร====
แมนเชสเตอร์ซิตี
อาร์เซนอล (เริ่มต้นในฤดูกาล 2014 เป็นต้นไป)
นิวคาสเซิลยูไนเต็ด
คาร์ดิฟฟ์ซิตี
เลสเตอร์ซิตี
วัตฟอร์ด
วูล์ฟแฮมป์ตันวันเดอเริร์ส
เบิร์นลีย์
เรดิง
ฮัดเดอส์ฟีลด์ทาวน์
บาร์นสลีย์
สวินดอนทาวน์
กลาสโกว์เรนเจอร์ส
โบรุสซีอาดอร์ทมุนท์
สปอร์ติงลิสบอน
โอลิมเปียกอส
มัลเมอ
คราสโนดาร์ (เริ่มต้นในฤดูกาล 2016 เป็นต้นไป)
ดีนาโมซาเกร็บ
บูร์ซาสปอร์
เซเรซโซโอซะกะ
นครราชสีมามาสด้าเอฟซี (เฉพาะฤดูกาล 2013)
พัทยายูไนเต็ด
อินทรีเพื่อนตำรวจ
เชียงรายยูไนเต็ด (เฉพาะฤดูกาล 2018)
===นักกีฬา===
เนย์มาร์
มารีโอ บาโลเตลลี
เซสก์ ฟาเบรกัส
เอกตอร์ เบเยริน
ออลีวีเย ฌีรู
ออสการ์ เดอ ลา โฮยา
โฮเซ โบนียา
ยูเซน โบลต์
====อดีตนักฟุตบอลเด่น====
ดิเอโก มาราโดนา
เปเล่
เอวแซบียู
โยฮัน ไกรฟฟ์
จอร์จ เบสต์
Enzo Francescoli
เคนนี แดลกลีช
Lothar Matthäus
ตีแยรี อ็องรี
Ludovic Giuly
รอแบร์ ปีแร็ส
ดีดีเย เดช็อง
Kazuyoshi Miura
Hristo Stoichkov
พอล แกสคอยน์
ปีเตอร์ ชิลตัน
Laurie Cunningham
Jay-Jay Okocha
===ศิลปิน===
บีทีเอส
คริสตัล จอง
อัน แจ-ฮย็อน
ลู่หาน
รีฮานนา
ไคลี เจนเนอร์
เดียอา เฟรมป์ตัน
== อ้างอิง ==
==แหล่งข้อมูลอื่น==
บริษัทที่ก่อตั้งในปี พ.ศ. 2485
ตราสินค้าอุปกรณ์กีฬา
ตราสินค้ารองเท้า
บริษัทของเยอรมนี
ริกิชิ

โซโลฟา เอฟ. ฟาตู จูเนียร์ (Solofa Fatu, Jr.) เกิดวันที่ 11 ตุลาคม ค.ศ. 1965 อดีตนักมวยปล้ำอาชีพชาวอเมริกันซามัวของWWF/E เป็นที่รู้จักกันดีในนาม ริกิชิ (Rikishi) เป็นแชมป์อินเตอร์คอนติเนนทัล 1 สมัย แชมป์แท็กทีม WWE 3 สมัย และได้เข้าสู่หอเกียรติยศดับเบิลยูดับเบิลยูอีประจำปี 2015 เป็นหนึ่งในนักมวยปล้ำตระกูลอานัวอี ซึ่งเป็นตระกูลนักมวยปล้ำชาวซามัว และยังเป็นพ่อของลูกชายฝาแฝด ดิอูโซส์
==แชมป์และรางวัล==
Portland Wrestling
*Portland Pacific Northwest Heavyweight Championship (1 time)
Power Pro Wrestling (Memphis)
*PPW Heavyweight Championship (1 time)
Pro Wrestling Illustrated
*Comeback of the Year (2000)
*PWI ranked him 27 of the top 500 singles wrestlers in the PWI 500 in 2000
*PWI ranked him 347 of the top 500 singles wrestlers of the PWI Years in 2003
Revolución Lucha Libre
*Campeonato Internacional Absoluto (1 time)
Universal Wrestling Association
*UWA World Trios Championship (1 time) - with Kokina Maximus and The Samoan Savage
World Class Wrestling Association
*WCWA Texas Tag Team Championship (1 time) - with Samu
*WCWA World Tag Team Championship (3 times) - with Samu
World Wrestling Council
*WWC Caribbean Tag Team Championship (1 time) - with Samu
World Wrestling Federation/Entertainment/WWE
*WWF Intercontinental Championship (1 time)
*WWF/E World Tag Team Championship (2 times) - with Samu (1) and Rico (1)
*WWE Tag Team Championship (1 time) - with Scotty 2 Hotty
*WWE Hall of Fame (Class of 2015)
* Slammy Award (1 time)
** Best Etiquette (1994) - 
Wrestling Observer Newsletter'''
*Worst Worked Match of the Year (1993) 
==อ้างอิง==
==แหล่งข้อมูลอื่น==
Rikishi Interview
นักมวยปล้ำอาชีพชาวอเมริกัน
นักมวยปล้ำอาชีพชาวซามัว
ผู้เข้าสู่หอเกียรติยศดับเบิลยูดับเบิลยูอี
หอเกียรติยศและพิพิธภัณฑ์มวยปล้ำอาชีพ
ตระกูลอานัวอี
ปลานกขุนทองปากยื่น

ปลานกขุนทองปากยื่น (Longjawed wrasse, Slingjaw wrasse; ) เป็นปลาทะเลกระดูกแข็งชนิดหนึ่ง ในวงศ์ปลานกขุนทอง (Labridae)
จัดเป็นเพียงชนิดเดียวเท่านั้นที่อยู่ในสกุล Epibulus 
เป็นปลาที่มีความแปรฝันของสีสันลำตัวสูง โดยปกติแล้วตัวเมียจะมีสีเหลือง ส่วนตัวผู้มีลำตัวสีดำ บริเวณส่วนหน้าและหลังสีขาว แต้มด้วยสีแดงบริเวณหน้าผาก มีขากรรไกรที่ออกแบบมาให้ยื่นออกไปได้ยาวเป็นพิเศษเพื่อใช้จับสัตว์น้ำขนาดเล็กเป็นอาหาร อันเป็นที่มาของชื่อ มีพฤติกรรมว่ายน้ำโดยการเอาหน้าทำมุมกับพื้นเพื่อมองหาเหยื่ออยู่ตลอดเวลา อาศัยอยู่ในบริเวณแนวปะการัง
มีขนาดความยาวเต็มที่ประมาณ 20 เซนติเมตร พบกระจายพันธุ์ทั่วไปในเขตอินโด-แปซิฟิก ในน่านน้ำไทยพบได้ทั้งฝั่งอ่าวไทยและอันดามัน
==อ้างอิง==
==แหล่งข้อมูลอื่น==
Slingjaw Wrasse, Epibulus insidiator (Pallas, 1770) 
วงศ์ปลานกขุนทอง
ปลาตู้
สแตนดาร์ดชาร์เตอร์ด

สแตนดาร์ดชาร์เตอร์ด (Standard Chartered) เป็นบริษัทมหาชนแห่งหนึ่งในสหราชอาณาจักร ดำเนินธุรกิจด้านธนาคารและการเงิน โดยมีสาขาทั่วโลก มากกว่า 70 ประเทศ และปัจจุบันมีพนักงานมากถึง 87,000 คนทั่วโลก
== อ้างอิง ==
บริษัทที่ก่อตั้งในปี พ.ศ. 2512
ธนาคารในสหราชอาณาจักร
กิ่งจังหวัดโอค็อตสค์

กิ่งจังหวัดโอค็อตสค์  เป็น 1 ใน 14 กิ่งจังหวัดของฮกไกโด จัดตั้งขึ้นในปี ค.ศ. 1897 โดยชื่อโอค็อตสต์นั้นมาจาก ทะเลโอค็อตสค์
== ชื่อ ==
กิ่งจังหวัดโอค็อตสค์ เดิมชื่อกิ่งจังหวัดอาบาชิริ ตั้งชื่อตามนครอาบาชิริซึ่งเป็นที่ตั้งของสำนักงานกิ่งจังหวัด อย่างไรก็ตาม พื้นที่นี้มักนิยมเรียกกันว่าภูมิภาคโอค็อตสค์  เนื่องจากอยู่ติดกับทะเลโอค็อตสค์ ต่อมาเมื่อมีการปรับเปลี่ยนเขตการปกครองของจังหวัดฮกไกโดใหม่จาก 14 กิ่งจังหวัดไปเป็น 9 กิ่งจังหวัด กิ่งจังหวัดอาบาชิริก็ได้เปลี่ยนชื่อมาเป็นกิ่งจังหวัดโอค็อตสค์
== ประวัติศาสตร์ ==
ประวัติความเป็นมาของกิ่งจังหวัดโอค็อตสค์ เรียงตามปี ค.ศ.
1897 กิ่งจังหวัดอาบาชิริถูกจัดตั้งขึ้นพร้อมกับกิ่งจังหวัดอื่น ๆ อีก 18 กิ่งจังหวัดในฮกไกโด
2005 เมืองอิกูตาฮาระ เองารุ และมารูเซ็ปปุ และหมู่บ้านชิราตากิรวมกันจัดตั้งเป็นเมืองเอ็งงารุ
2006 เมืองทันโนะ รูเบชิเบะ โทโกโระ ถูกยกเลิกฐานะเมืองแล้วถือเป็นเขตหนึ่งของนครคิตามิ ในขณะที่เมืองเมมัมเบ็ตสึและหมู่บ้านฮิงาชิโมโกโตะรวมกันจัดตั้งเป็นเมืองโอโซระ
2009 เมืองคามิยูเบ็ตสึถูกรวมเข้ากับเมืองยูเบ็ตสึ
2010 กิ่งจังหวัดอาบาชิริถูกเปลี่ยนชื่อเป็นกิ่งจังหวัดโอค็อตสค์
== เขตการปกครอง ==
กิ่งจังหวัดโอค็อตสค์แบ่งเขตการปกครองออกเป็น 3 เทศบาลนคร, 4 อำเภอ, 14 เทศบาลเมือง และ 1 เทศบาลหมู่บ้าน
=== นคร ===
นครคิตามิ 
นครมมเบ็ตสึ 
นครอาบาชิริ  (เมืองหลวง)
=== เมืองและหมู่บ้าน ===
อำเภอชาริ 
* เมืองคิโยซาโตะ 
* เมืองโคชิมิซุ 
* เมืองชาริ 
อำเภอโทโกโระ 
* เมืองคุนเน็ปปุ 
* เมืองโอเกโตะ 
* เมืองซาโรมะ 
อำเภอมมเบ็ตสึ 
* เมืองทากิโนอูเอะ 
* เมืองยูเบ็ตสึ 
* เมืองเอ็งงารุ 
* เมืองโอกปเปะ 
* เมืองโอมุ 
* หมู่บ้านนิชิโอกปเปะ 
อำเภออาบาชิริ 
* เมืองบิโฮโระ 
* เมืองสึเบ็ตสึ 
* เมืองโอโซระ 
== แหล่งข้อมูลอื่น ==
 
โอค็อตสค์
ภูมิภาคในประเทศเกาหลี

เกาหลีมีธรรมเนียมในการแบ่งจำนวนภูมิภาคอย่างไม่เป็นทางการ โดยการแบ่งนั้นสะท้อนถึงประวัติศาสตร์ ภูมิศาสตร์ และขอบเขตภาษาถิ่นภายในคาบสมุทรเกาหลี หลาย ๆ ชื่อที่อยู่ด้านล่างของบทความนั้นทับซ้อนกันหรือเป็นชื่อที่ล้าสมัยไปแล้วในปัจจุบัน มีเพียงโฮนัม ย็องดง ย็องนัม และซูโดกว็อนเท่านั้นที่ใช้กันอย่างกว้างขวางในเกาหลีใต้
ส่วนชื่อของแปดจังหวัดซึ่งเป็นการแบ่งจังหวัดแบบโบราณของเกาหลีนั้น ส่วนใหญ่ใช้เป็นชื่อเรียกภูมิภาคอย่างไม่เป็นทางการ
== รายชื่อภูมิภาค ==
ควันดง: ภูมิภาคคังว็อน
แฮโซ: ภูมิภาคฮวังแฮ
โฮนัม: ภูมิภาคช็อลลา
โฮซอ: ภูมิภาคชุงช็อง
ควันบุก: จังหวัดฮัมกย็องเหนือ (หรือภูมิภาคฮัมกย็อง)
ควันนัม: จังหวัดฮัมกย็องใต้
ควันโซ: ภูมิภาคพย็องอัน
คย็องกี: ภูมิภาคคย็องกี
ย็องดง: ภูมิภาคคังว็อนตะวันออก
ย็องนัม: ภูมิภาคคย็องซัง
ย็องซอ: ภูมิภาคคังว็อนตะวันตก
ภูมิภาคของเกาหลี
ยุคระเบียบใหม่ (อินโดนีเซีย)

ยุคระเบียบใหม่ (New Order; Ordre baru) เป็นคำที่ใช้อ้างถึงยุคการปกครองของรัฐบาลซูฮาร์โต ซึ่งเป็นรัฐบาลที่ทหารสนับสนุนหลังจากเกิดเหตุการณ์การรัฐประหารของเกสตาปูที่ไม่สำเร็จเมื่อเดือนตุลาคม พ.ศ. 2508 และเป็นการต่อต้านนโยบายของประธานาธิบดีซูการ์โน คำนี้ถูกใช้เป็นครั้งแรกในเดือนกรกฎาคม พ.ศ. 2509 ซึ่งสมัชชาที่ปรึกษาประชาชนเฉพาะกาลได้ยอมรับการรัฐประหารของซูฮาร์โต ระเบียบใหม่ของซูฮาร์โตสิ้นสุดลงอย่างแท้จริง เมื่อซูฮาร์โตลาออกจากตำแหน่งประธานาธิบดีเมื่อ 21 พฤษภาคม พ.ศ. 2541
==อ้างอิง==
ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548. หน้า 472
ประวัติศาสตร์อินโดนีเซีย
เผด็จการทหาร
โทโซะ

โทโซะ  หรือ โอโตโซะ '' เป็นชุดสาเกแบบพิเศษที่ผสมสมุนไพรและเครื่องเทศลงไป ซึ่งชาวญี่ปุ่นจะนำมาดื่มกันในเทศกาลปีใหม่ของญี่ปุ่น
ตามธรรมเนียมปฏิบัติ ชาวญี่ปุ่นจะดื่มโทโซะจนเมา ซึ่งเชื่อว่าจะช่วยล้างโรคภัยไข้เจ็บของปีก่อนหน้าให้ออกไป และปรารถนาชีวิตที่ยืนยาว ในผู้สูงวัยนั้นมีคำกล่าวที่ว่า "หากใครดื่มสิ่งนี้แล้วครอบครัวของเขาจะไม่ล้มป่วย" และโทโซะนี้เองก็กลายเป็นส่วนหนึ่งของโอเซจิ อาหารสำหรับปีใหม่ของชาวญี่ปุ่น
โทโซะได้จากการรวบรวมสมุนไพรหลากหลายอย่างมารวมกัน เรียกว่า โทโซซัง  มีรสเผ็ดเล็กน้อย หลังจากนั้นก็จะนำไปแช่ในสาเกหรือมิริง หากแช่ในมิริงนั้น มิริงจะมีรสหวาน เหมาะสำหรับการดื่ม
ถ้วยเคลือบ 3 ใบตามภาพนั้นเรียกว่า ซากาซูกิ (盃) เริ่มต้นด้วยขนาดเล็กสุดไปจนใหญ่สุด สำหรับนำมาใช้กับสมาชิกในครอบครัวหรือแขก การจิบนั้นจะจิบทีละเล็กน้อย ซึ่งวิธีการจิบจะแตกต่างกันไปตามภูมิภาค แต่โดยพิธีการที่เป็นทางการแล้ว จะให้คนอายุน้อยที่สุดจิบก่อนไปจนถึงคนที่อายุมากที่สุด
ในปัจจุบันจะพบโอโตโซะส่วนมากได้เฉพาะภูมิภาคคันไซและภาคตะวันตกของญี่ปุ่นเท่านั้น การฉลองในภูมิภาคอื่น ๆ อาจจะจะพบโอโตโซะได้แต่ไม่มีโทโซซัง
==ที่มา==
บทความภาษาอังกฤษ ซึ่งแปลจาก บทความปีใหม่ญี่ปุ่น วันที่ 6 มกราคม 2007
การแพทย์แผนโบราณ
วัฒนธรรมญี่ปุ่น
เครื่องดื่มแอลกอฮอล์ญี่ปุ่น
ตรุษญี่ปุ่น
เพนนี-ฟาร์ธิง

เพนนี-ฟาร์ธิง (penny-farthing) หรือ จักรยานล้อสูง (high wheel, high wheeler)  หรือ จักรยานออร์ดิแนรี (ordinary)  เป็นชื่อที่ใช้เรียกจักรยานที่มีล้อหน้าใหญ่ และล้อหลังขนาดเล็กกว่า ขับเคลื่อนโดยการหมุนแกนล้อหน้า ผู้ขับขี่นั่งบนเบาะที่ยกสูงกว่าล้อหน้า ซึ่งอาจมีเส้นผ่านศูนย์กลางถึง 1.50 เมตร (60 นิ้ว)  เป็นจักรยานที่พัฒนามาจากโบนเชกเกอร์ ได้รับความนิยมในช่วงทศวรรษ 1870 ถึง 1880 ก่อนจะพัฒนามาเป็นจักรยานที่มีโครงเป็นรูปสามเหลี่ยม และใช้โซ่ขับเคลื่อนล้อหลังแบบในปัจจุบัน 
จักรยานแบบนี้นิยมเรียกว่า "เพนนี-ฟาร์ธิง"  มีหลักฐานการใช้ชื่อนี้ในวารสารข่าว Bicycle News ฉบับปี ค.ศ. 1891 โดยมาจากการเทียบลักษณะของเหรียญเพนนี และเหรียญฟาร์ธิง (1/4 เพนนี) ของอังกฤษ
ถึงแม้เพนนี-ฟาร์ธิงจะได้รับความนิยมเพียงช่วงเวลาสั้น ๆ แต่ก็มักถูกอ้างถึงว่าเป็นสัญลักษณ์ของยุควิคตอเรียตอนปลาย 
==อ้างอิง==
==แหล่งข้อมูลอื่น==
จักรยาน
รูด็อล์ฟ เฮ็ส

รูด็อล์ฟ วัลเทอร์ ริชชาร์ท เฮ็ส (Rudolf Walter Richard Heß; 26 เมษายน 1894 – 17 สิงหาคม 1987) เป็นนักการเมืองคนสำคัญในนาซีเยอรมนี ได้รับแต่งตั้งเป็นรองฟือเรอร์ของอดอล์ฟ ฮิตเลอร์ในปี 1933 เขาดำรงตำแหน่งจนปี 1941 เมื่อเขาบินเดี่ยวไปประเทศสกอตแลนด์เพื่อพยายามเจรจาสันติภาพกับสหราชอาณาจักรระหว่างสงครามโลกครั้งที่สอง เขาถูกจับเป็นนักโทษและสุดท้ายถูกพิพากษาลงโทษฐานอาชญากรรมต่อสันติภาพ รับโทษจำคุกตลอดชีวิต
เฮ็สสมัครเข้าเป็นทหารในกรมทหารปืนใหญ่สนามบาวาเรียที่ 7 เป็นทหารราบเมื่อสงครามโลกครั้งที่หนึ่งอุบัติ เขาได้รับบาดเจ็บหลายครั้งระหว่างสงคราม และได้รับเครื่องอิสริยาภรณ์กางเขนเหล็ก ชั้นสองในปี 1915 ไม่นานก่อนสงครามยุติ เฮ็สขึ้นทะเบียนเพื่อฝึกเป็นนักบิน แต่มิได้ปฏิบัติหน้าที่ในบทบาทนี้ เขาออกจากกองทัพในเดือนธันวาคม 1918 ด้วยยศร้อยโทสำรอง (Leutnant der Reserve)
ในฤดูใบไม้ร่วงปี 1919 เฮ็สสมัครเรียนในมหาวิทยาลัยมิวนิก ที่ซึ่งเขาศึกษาวิชาภูมิรัฐศาสตร์กับคาร์ล เฮาโชแฟร์ ผู้สนับสนุนมโนทัศน์เลเบนซเราม์ ("ที่อยู่อาศัย") ซึ่งต่อมากลายเป็นเสาหลักของอุดมการณ์พรรคนาซี เฮ็สเข้าร่วมพรรคนาซีเมื่อวันที่ 1 กรกฎาคม 1920 และร่วมกับฮิตเลอร์ก่อกบฏโรงเบียร์เมื่อวันที่ 8 พฤศจิกายน 1923 อันเป็นความพยายามของนาซีที่ล้มเหลวเพื่อยึดรัฐบาลบาวาเรีย ระหว่างรับโทษจำคุกจากความพยายามรัฐประหารนี้ เฮ็สช่วยฮิตเลอร์เขียนงานของเขา ไมน์คัมพฟ์ ซึ่งต่อมากลายเป็นรากฐานแนวนโยบายของพรรคนาซี
เมื่อนาซียึดอำนาจในปี 1933 เฮ็สได้รับแต่งตั้งเป็นรองฟือเรอร์ของพรรคนาซีและได้รับตำแหน่งในคณะรัฐมนตรีของฮิตเลอร์ เขาเป็นผู้ทรงอำนาจสูงสุดอันดับสามในประเทศเยอรมนี รองแต่เพียงฮิตเลอร์และแฮร์มันน์ เกอริง นอกเหนือจากการปรากฏตัวแทนฮิตเลอร์ในการปราศรัยและชุมนุม เฮ็สลงนามผ่านกฎหมายหลายฉบับซึ่งรวมกฎหมายเนือร์นแบร์กปี 1935 ซึ่งถอดสิทธิของชาวยิวในประเทศเยอรมนีนำไปสู่ฮอโลคอสต์
เฮ็สยังสนใจการบิน โดยเรียนบินอากาศยานที่ซับซ้อนขึ้นซึ่งมาพัฒนาเมื่อสงครามโลกครั้งที่สองอุบัติ เมื่อวันที่ 10 พฤษภาคม 1941 เขาบินเดี่ยวไปประเทศสกอตแลนด์ ซึ่งเขาหวังจัดการเจรจาสันติภาพกับดุ๊กแฮมิลตัน ซึ่งเขาเชื่อว่าเป็นคนสำคัญในฝ่ายค้านของรัฐบาลอังกฤษ เฮ็สถูกจับกุมทันทีที่มาถึงและถูกอังกฤษควบคุมตัวจนสิ้นสงคราม(หลังจากฮิตเลอร์ได้ทราบการกระทำของเฮ็สทำให้เขาโกรธมากและทำการปลดเขาออกจากรองฟือเรอร์และได้แต่งตั้งมาร์ติน บอรมันแทน) เมื่อเขากลับประเทศเยอรมนีเพื่อรับการไต่สวนในการพิจารณาคดีเนือร์นแบร์กอาชญากรสงครามคนสำคัญในปี 1946 ตลอดการไต่สวน เขาอ้างว่าป่วยเป็นภาวะเสียความจำ แต่ภายหลังรับว่าเป็นอุบาย เฮ็สถูกพิพากษาลงโทษฐานอาชญากรรมต่อสันติภาพและคบคิดกับผู้นำเยอรมันอื่นเพื่อก่ออาชญากรรมและถูกย้ายไปเรือนจำซแพนเดาในปี 1947 ซึ่งเขารับโทษจำคุกตลอดชีวิต ความพยายามซ้ำ ๆ ของสมาชิกครอบครัวและนักการเมืองคนสำคัญเพื่อให้ปล่อยตัวเขาถูกสหภาพโซเวียตขัดขวาง ขณะยังถูกควบคุมตัวในซแพนเดา เขาเสียชีวิตโดยดูเหมือนฆ่าตัวตายในปี 1987 เมื่ออายุ 93 ปี หลังเสียชีวิต เรือนจำถูกทำลายเพื่อมิให้กลายเป็นที่บูชาของนีโอนาซี
 
นาซี
นักการเมืองเยอรมัน
ทหารชาวเยอรมันในสงครามโลกครั้งที่หนึ่ง‎
ทหารในสงครามโลกครั้งที่สอง
เชลยศึกสงครามโลกครั้งที่สองชาวเยอรมันที่ถูกจับโดยสหราชอาณาจักร
บุคคลจากอะเล็กซานเดรีย
แขม

แขม  เป็นวัชพืชน้ำ จำพวกหญ้า (Poaceae) มีอายุยืนหลายฤดู ชอบขึ้นเป็นกลุ่มใหญ่หนาแน่นตามพื้นที่ชื้นแฉะริมน้ำ มีเหง้าใหญ่แข็งแรง ลำต้นตั้งตรง สูง 2–3 เมตร แผ่นใบหยาบกระด้าง ใบยาวเรียวปลายแหลม ยาว 30–80 เซนติเมตร กว้าง 1–3 เซนติเมตร กาบใบที่หุ้มลำต้นไม่มีขนคลุม ดอกออกเป็นช่อที่ปลายยอด ช่อดอกมีขนาดใหญ่ ยาวประมาณ 50 เซนติเมตร สีน้ำตาล มีขนคล้ายไหมสีขาวอยู่ทั่วไป 
กระจายพันธุ์อยู่ทั่วไปในภูมิภาคเอเชียใต้และเอเชียตะวันออกเฉียงใต้
ในประเทศไทยมีหลายสถานที่ที่ถูกตั้งชื่อตามชื่อของแขม เช่น เขตหนองแขม เป็นต้น
==อ้างอิง==
==แหล่งข้อมูลอื่น==
หญ้า
รามีริส

รามีริส ซังตุส ดู นาซีเม็งตู (Ramires Santos do Nascimento) หรือ รามีริส เกิดเมื่อวันที่ 24 มีนาคม ค.ศ. 1987 ในรัฐรีโอเดจาเนโร ประเทศบราซิล
รามีริสเคยเล่นให้กับไบฟีกาในปรีไมราลีกา ประเทศโปรตุเกส  มาก่อนในปี ค.ศ. 2009 ซึ่งในตอนนั้นเขาเล่นในตำแหน่งกองกลางแบบเดียว ต่อมาเขาได้ย้ายมาอยู่กับสโมสรฟุตบอลเชลซีในพรีเมียร์ลีก ประเทศอังกฤษ ในปี ค.ศ. 2010 เขาได้ถูกย้ายตำแหน่งให้ไปเล่นในริมเส้น โดยเล่นตัวรุกหรือกองกลางตัวรุก และในปี ค.ศ. 2016 ได้ย้ายมาเล่นให้กับสโมสรฟุตบอลเจียงซูซูหนิงในประเทศจีน
==เกียรติประวัติ==
เชลซี
แชมป์เอฟเอคัพ: 2012
แชมป์ลีกคัพ: 2015
แชมป์ยูฟ่าคัพ: 2013
แชมป์ยูฟ่าแชมเปียนส์ลีก: 2012
== อ้างอิง ==
==แหล่งข้อมูลอื่น==
Guardian Stats Centre 
ESPN profile
BBC Sport profile 
Premier League profile 
Player profile on Chelsea.com
นักฟุตบอลชาวบราซิล
นักฟุตบอลทีมชาติบราซิล
ผู้เล่นในฟุตบอลโลก 2010
ผู้เล่นในพรีเมียร์ลีก
ผู้เล่นสโมสรฟุตบอลเชลซี
นักฟุตบอลในโอลิมปิกฤดูร้อน 2008
ผู้เล่นในฟุตบอลโลก 2014
ผู้เล่นในชุดชนะเลิศยูฟ่ายูโรปาลีก
ผู้เล่นในกังเปโอนาตูบราซีเลย์รูแซรียีอา
บุคคลจากรัฐรีโอเดจาเนโร
ปลาหมอแตงไทย

ปลาหมอแตงไทย (Auratus cichlid, Golden mbuna, Malawi golden cichlid, Turquoise-gold cichlid; ) เป็นปลาน้ำจืดขนาดเล็กชนิดหนึ่ง ในวงศ์ปลาหมอสี (Cichlidae)
มีลำตัวลักษณะเรียวยาวค่อนข้างกลม มีสีสันสวยงามเมื่อมีขนาดโตปานกลาง เมื่อโตเต็มที่ยาวประมาณ 13 เซนติเมตร ตัวผู้เมื่อโตเต็มที่มีสีคล้ำค่อนข้างดำ  ลำตัวมีสีดำบริเวณใต้ท้อง และกลางลำตัววิ่งเป็นทางยาวตั้งแต่ปลายลูกตาไปจรดโคนหาง มีสีขาวคั่นกลางระหว่างสีดำวิ่งเป็นแนวเช่นเดียวกัน คล้ายกับสีของแตงไทยอันเป็นที่มาของชื่อเรียก ด้านหลังมีสีน้ำตาลอมเหลืองตลอดทั้งสองข้าง ครีบกระโดงหลังมีสีเหลืองอ่อน ๆ ปลายครีบมน และมีสีดำวิ่งเป็นริ้วไปตามเส้นครีบ  หางแผ่ปลายหางมน ทั้งสองข้างมีสีดำวิ่งสลับกับสีฟ้าอ่อน ตามีสีดำขอบตามีสีเหลืองวิ่งโดยรอบ ปลายครีบใต้ท้องมีสีฟ้าอมขาว บริเวณปลายครีบส่วนล่างที่ติดโคนหางมีสีเหลือง และสีฟ้าอ่อนแต้มเป็นจุด ๆ ปากของปลาหมอแตงไทยค่อนข้างสั้น ริมฝีปากมีขอบสีดำ ตัวเมียมีความสดสวยกว่าตัวผู้ เกล็ดเล็กมีสีเหลืองสด ตามแนวยาวของลำตัวมีสีดำวิ่งเป็นแนวตั้งแต่กลางลำตัวจรดโคนหาง แนวสีดำนี้วิ่งตั้งแต่บริเวณหน้าผ่านตา และวิ่งทั้งสองข้างของลำตัว เหนือจากแนวเส้นดำก็มีแนวสีเหลืองสดคั่นแนวสีดำอีกแนวหนึ่ง  ใต้ท้อง และบริเวณเหนือท้องที่ชนเส้น แนวสีดำมีสีเหลืองสดมองดูมีเงาเล็กน้อย ครีบกระโดงหลังสูงน้อยกว่าตัวผู้ และมีสีดำขอบครีบกระโดงมีสีเหลืองสดตลอดแนวขอบริมฝีปากบนมีสีน้ำตาลอมดำ ขอบริมฝีปากล่างมีสีเหลือง หางมีสีเหลืองสดมีแต้มสีดำเข้มเป็นจุด ๆ ครีบคู่ใต้ท้องมีสีเหลือง มีสีดำแซมเล็กน้อย บริเวณปลายครีบล่างใต้ท้องที่ติดกับโคนหางครีบมน และช่วงปลายมีสีเหลืองสด
พบกระจายพันธุ์อยู่ในทะเลสาบมาลาวี ในทวีปแอฟริกา
ปลาหมอแตงไทย เป็นปลาที่ขยายพันธุ์ด้วยการอมไข่ไว้ในปากปลาทั้งตัวผู้และตัวเมีย ซึ่งในช่วงผสมพันธุ์นี้ทั้งปลาตัวผู้และตัวเมียจะมีสีคล้ำขึ้นกว่าเดิม โดยตัวผู้เข้าไปเคล้าเคลียตัวเมียที่มีไข่พร้อมที่ผสม ว่ายวนไปมาต้อนปลาตัวเมียให้เข้ามาวางไข่  โดยตัวเมียวางไข่ครั้งละ 1 ฟอง ตัวผู้จะปล่อยน้ำเชื้อ ตัวเมียอมไข่ที่ผสมน้ำเชื้อแล้วเข้าไปในปาก  ตัวเมียไข่ออกมาให้ตัวผู้ผสมให้หมดและอมไว้ ปากที่อมไข่สามารถมองได้ชัดเจนแก้มทั้งสองข้าง ไข่ใช้เวลาฟักประมาณ 8-10 วัน ลูกปลาแรกฟักมีความยาวประมาณ 1 เซนติเมตร ปลาที่สมบูรณ์พร้อมจะให้ลูกครอกละประมาณ 50-60 ตัว
ปลาหมอแตงไทย เป็นปลาหมอสีอีกชนิดหนึ่งที่นิยมเลี้ยงกันเป็นปลาสวยงาม ด้วยมีสีสันลวดลายที่สดใส และพฤติกรรมที่ชอบอยู่รวมกันเป็นฝูงไม่อยู่นิ่ง มักจะว่ายน้ำไปมาตลอด โดยผู้เลี้ยงมักจะเลี้ยงรวมกับปลาหมอสีขนาดไล่เลี่ยกันชนิดอื่น ๆ ร่วมกัน จัดเป็นปลาที่เลี้ยงง่ายมากและมีราคาซื้อขายที่ถูก
==อ้างอิง==
==แหล่งข้อมูลอื่น==
Melanochromis auratus 
วงศ์ย่อยปลาหมอสีแอฟริกา
ปลาตู้
กีฬาโปโลน้ำในโอลิมปิกฤดูร้อน 2012

การแข่งขันกีฬาโปโลน้ำในกีฬาโอลิมปิกฤดูร้อน 2012 มีการชิงชัย 2 เหรียญทอง คือ
ทีมชาย
ทีมหญิง
เริ่มแข่งขันวันที่ 29 กรกฎาคม ถึง 12 สิงหาคม 2555
สนามที่ใช้ในการแข่งขัน : Water Polo Arena
== การคัดเลือก ==
=== ทีมชาย ===
ผ่านการคัดเลือก 12 ทีม ดังนี้
=== ทีมหญิง ===
ผ่านการคัดเลือก 8 ทีม ดังนี้
== ระบบการแข่งขัน ==
การแข่งขันโปโลน้ำในโอลิมปิก2012
ทีมชาย แบ่งเป็น 2 สาย สายละ 6 ทีม โดยเอาอันดับ 1 ถึง 4 เข้ารอบ
ทีมหญิง แบ่งเป็น 2 สาย สายละ 4 ทีม จัดลำดับ 1-4 เพื่อจับคู่ในรอบต่อไป
== อ้างอิง ==
London 2012 Olympic Games 
FINA
Road To London 2012
ปโลน้ำ
วิดัล แซสซูน

วิดัล แซสซูน (Vidal Sassoon) ซีบีอี เป็นนักออกแบบทรงผมชาวอังกฤษ มีชื่อเสียงในฐานะผู้ออกแบบทรงผมแบบบ็อบคัท ในทศวรรษ 1960 โดยได้แรงบันดาลใจมาจากศิลปะแบบเบาเฮาส์  จากความนิยมในทรงผมแบบนี้ ทำให้เขาได้รับการยกย่องเป็น "ร็อกสตาร์, ศิลปิน และช่างฝีมือ ที่เปลี่ยนโลกนี้ด้วยกรรไกรตัดผม"  
แซสซูนยังเป็นผู้ก่อตั้งธุรกิจร้านออกแบบทรงผมที่มีเครือข่ายมากมาย และมีผลิตภัณฑ์รักษาผม ทั้งยาสระผมและครีมนวดผมในชื่อการค้า "วิดัล แซสซูน" ของตัวเอง ผลิตและจัดจำหน่ายโดย พรอคเตอร์ แอนด์ แกมเบิล
== อ้างอิง ==
นักธุรกิจชาวอังกฤษ
นักธุรกิจชาวอเมริกัน
ชาวอเมริกันเชื้อสายยิว
บุคคลจากแฮมเมอร์สมิท
เสียชีวิตจากมะเร็งเม็ดเลือดขาว
ผู้ได้รับเครื่องราชอิสริยาภรณ์ซีบีอี
ผู้เขียนอัตชีวประวัติชาวสหราชอาณาจักร
ศัตรูพืช

ศัตรูพืช เป็นปัจจัยทางด้านชีวภาพหรือสิ่งมีชีวิตซึ่งสามารถสร้างความเสียหายให้การเกษตรกรรม ทำให้ผลผลิตลดลง ศัตรูพืชมีหลายชนิด เช่น แมลง โรคของพืช วัชพืช และสัตว์ต่าง เช่น หนู นก หอย
ศัตรูพืชสามารถป้องกันและกำจัดได้หลายวิธี ทั้งวิธีทางกายภาพ (เช่น การถอนหญ้า) ชีวภาพ (เช่น การใช้ตัวห้ำตัวเบียน) และเคมี (สารกำจัดศัตรูพืช แบ่งออกเป็นสามกลุ่มหลักได้แก่ ยาฆ่าแมลง ยาฆ่าเชื้อรา และ ยาฆ่าวัชพืช)
== ดูเพิ่ม ==
สัตว์รังควาน
== อ้างอิง ==
ศัตรูพืช
จังหวัดชุงช็องเหนือ

จังหวัดชุงช็องเหนือ เป็นจังหวัดที่อยู่ทางภาคกลางของประเทศเกาหลีใต้ ได้สถานะเป็นจังหวัดเมื่อปี พ.ศ. 2439 ที่ตั้งอยู่บริเวณตะวันออกเฉียงเหนือของจังหวัดชุงช็องเดิม ซึ่งมีขนาดเท่ากับครึ่งหนึ่งของจังหวัดชุงช็องเดิม โดยมีเมืองเอกอยู่ที่ชองจู
== ภูมิศาสตร์ ==
จังหวัดชุงช็องเหนือเป็นส่วนหนึ่งของภูมิภาคโฮซอ โดยมีพรมแดนติดต่อกับจังหวัดชุงช็องใต้ทางทิศตะวันตก ทางเหนือติดกับจังหวัดคยองกีและจังหวัดคังวอน ทางใต้ติดกับจังหวัดจอลลาเหนือ และทางทิศตะวันตกติดกับจังหวัดคยองซังเหนือ จังหวัดชุงช็องเหนือเป็นเพียงจังหวัดเดียวในเกาหลีใต้ที่ไม่มีทางออกสู่ทะเล โดยทั่วไปจังหวัดนี้ประกอบไปด้วยภูเขา โดยมีภูเขานอรยอง ซึ่งเป็นภูเขาที่มีชื่อเสียงของจังหวัดซึ่งอยู่ทางตอนเหนือ ส่วนทางตะวันออกของจังหวัดก็มีภูเขาโซแบก
== ทรัพยากร ==
ผลิตผลทางการเกษตรของจังหวัดก็มี ข้าว,ข้าวบาร์เลย์,ถั่วและมันฝรั่ง แต่จังหวัดนี้ก็มีชื่อเสียงในเรื่องโสมและยาสูบ โดยยาสูบได้นำเข้ามาจากสหรัฐอเมริกาในปี พ.ศ. 2455 โดยได้รับต้นพันธ์มาจากรัฐเวอร์จิเนีย
และจังหวัดนี้ยังมีแร่ธาตุมากมาย เช่น ทอง,เหล็ก,ถ่ายหิน,หินสบู่,ฟลูออไรต์และโมลิบดีนัม ตลอดจนหินอ่อนและหินปูน ซึ่งอยู่ทางตอนเหนือของจังหวัด และการทอผ้าไหมก็ได้เป็นสิ่งที่สำคัญของจังหวัดเช่นกัน
== อ้างอิง ==
== แหล่งข้อมูลอื่น ==
Chungcheongbuk-do provincial government English-language home page 
 
ชุงช็องเหนือ
ปลาคลุด

ปลาคลุด (Orbfish, Spadefish; ) เป็นปลาทะเลกระดูกแข็งชนิดหนึ่ง ในวงศ์ปลาหูช้าง (Ephippidae)
เป็นปลาที่มีส่วนลำตัวลึกแบน ส่วนโค้งของหัวลาดชันมาก มีปากเล็ก ตาโต จะงอยปากสั้นก้านครีบแข็งแยกจากครีบอ่อนได้ชัดเจน จะมีส่วนก้านครีบยื่นออกไป 2-4 ก้าน ครีบอกเล็กสั้นและกลมมีแถบสีดำ 4-5 เส้น พาดจากส่วนหลังไปทางด้านท้อง มีพื้นลำตัวออกสีเงิน ครีบหลัง ครีบท้อง ครีบก้นมีรอยแต้มสีดำ
มีขนาดโตเต็มที่ประมาณ 25 เซนติเมตร แต่ขนาดโดยเฉลี่ยทั่วไปคือ 15 เซนติเมตร
เป็นปลาที่อาศัยและหากินตามพื้นดินที่มีสภาพเป็นโคลนเลน พบกระจายพันธุ์ทั่วไปในแถบอินโด-แปซิฟิค, แอฟริกาใต้, อินเดีย, อ่าวไทย พบจนถึงออสเตรเลียตอนเหนือ, เกาะไต้หวัน, ทะเลญี่ปุ่น
เป็นปลาที่ใช้บริโภคได้ โดยเนื้อใช้ปรุงอาหารและแปรรูปทำเป็นปลาเค็ม
==อ้างอิง==
==แหล่งข้อมูลอื่น==
รูปและข้อมูลเพิ่มเติม 
วงศ์ปลาหูช้าง
ปลาแอฟริกา
ปลาที่พบในประเทศอินเดีย
ปลาที่พบในประเทศออสเตรเลีย
ปลาสีเสียด

ปลาสีเสียด (yellow queenfish, largemouthed leatherskin, doublespotted queenfish; ) เป็นปลาทะเลกระดูกแข็งชนิดหนึ่งในวงศ์ปลาหางแข็ง (Carangidae)
ปลาสีเสียดมีลำตัวแบนข้างมาก รูปร่างยาวเรียวกว่าปลาสละและปลาเฉลียบ แต่พอ ๆ กับปลาขานกยางซึ่งทั้งหมดอยู่ในสกุลเดียวกัน หัวโต หน้าแหลม นัยน์ตาโต อยู่ใกล้ปลายจะงอยปาก ปากกว้างและเฉียงขึ้นเล็กน้อย มุมปากยื่นเลยตา เกล็ดมีรูปร่างเหมือนเข็มและฝังจมอยู่ในเนื้อ ครีบหลังแยกเป็นสองอัน อันที่เป็นก้านเดียว เป็นหนามเล็ก ๆ สั้น ๆ อันหลังมีขนาดเล็กรูปสามเหลี่ยม ถัดไปทางหางเป็นครีบฝอย ครีบก้นมีก้านแข็งแหลม 2 อันแยกออกจากตัวครีบ ครีบอ่อนซึ่งมีขนาดเล็กอยู่ตรงข้ามครีบหลังและมีครีบฝอยเรียงเป็นแถวไปจรดโคนหางครีบท้องอยู่ใต้ครีบอก หางเป็นแฉกเว้าลึก สีด้านหลังเป็นสีเขียวเข้มหรือน้ำเงินปน ข้างตัวและท้องสีเหลืองมีจุดกลมสีดำ 2 แถว (อยู่ด้านบนและด้านล่างของเส้นข้างตัว) ด้านข้างตัวแถบบนมีขนาดใหญ่กว่าแถวล่าง ปลายครีบหลังอันที่สองมีแถบดำ
ปลาสีเสียดมีความยาวประมาณ 20-50 เซนติเมตร แต่พบได้ยาวถึง 110 เซนติเมตร และมีน้ำหนักถึง 11 กิโลกรัม
ปลาสีเสียดเป็นปลาที่รวมตัวกันเป็นฝูง ออกหากินบริเวณไหล่ทวีปบริเวณชายฝั่งทะเลหรือผิวน้ำ พบกระจายพันธุ์ตั้งแต่ทะเลแดง, แอฟริกาตะวันออก, ฮาวาย, หมู่เกาะมาร์เคซัส, ตอนใต้ของทะเลญี่ปุ่น, นิวซีแลนด์
ปลาสีเสียดเป็นปลาเศรษฐกิจที่สำคัญชนิดหนึ่ง เนื้อมีรสชาติดี
== ดูเพิ่ม ==
ปลาขานกยาง
ปลาเฉลียบ
ปลาสละ
== อ้างอิง ==
== แหล่งข้อมูลอื่น ==
รูปและข้อมูลเพิ่มเติม 
วงศ์ปลาหางแข็ง
ปลาแอฟริกา
ปลาเศรษฐกิจ
โตโยต้า ลีกคัพ รอบชิงชนะเลิศ 2554

ฟุตบอล "โตโยต้า ลีกคัพ รอบชิงชนะเลิศ 2554" เป็นปีที่ 2 ติดต่อกัน การท่าเรือไทย และ  บุรีรัมย์ พีอีเอ ที่โคจรมาพบกันในรอบชิงชนะเลิศ
== รายละเอียดการแข่งขัน ==
{| width=92% |
|-
||
|
|}
{| width="100%"
|valign="top" width="50%"|
|valign="top"|
|valign="top" width="50%"|
|}
{| width=100% style="font-size: 90%"
| width=50% valign=top|
คณะผู้ตัดสิน
ผู้ตัดสิน:   ชัยยะ มหาปราบ
ผู้ช่วยผู้ตัดสินที่ 1:   ทัศนัย สโรบล
ผู้ช่วยผู้ตัดสินที่ 2:   ศักดิ์ชัย ฟักเถื่อน
ผู้ตัดสินที่ 4:   สุรพล สว่างจิตต์
ผู้ประเมินผู้ตัดสิน:   ปัญญา หาญลำยวง
ผู้ควบคุมการแข่งขัน:   ปกาสิต สุวรรณานนท์
| width=50% valign=top|
กติกา
แข่งขัน 90 นาที
เสมอกัน ต่อเวลา 30 นาที
ดวลจุดโทษตัดสินถ้าเสมอกันใน 120 นาที
|}
==ดูเพิ่ม==
โตโยต้า ลีกคัพ 2554
โตโยต้า ลีกคัพ รอบคัดเลือก 2554
ไทยลีกคัพ
ประเทศไทยในปี พ.ศ. 2554
การแข่งขันกีฬาในกรุงเทพมหานคร
นัดการแข่งขันของสโมสรฟุตบอลบุรีรัมย์ ยูไนเต็ด
นัดการแข่งขันของสโมสรฟุตบอลการท่าเรือ
กิ่งจังหวัดโทกาจิ

กิ่งจังหวัดโทกาจิ  เป็น 1 ใน 14 กิ่งจังหวัดของฮกไกโด จัดตั้งขึ้นในปี ค.ศ. 1897
== ประวัติศาสตร์ ==

ประวัติความเป็นมาของกิ่งจังหวัดโทกาจิเรียงตามปี ค.ศ.
ค.ศ. 1897 กิ่งจังหวัดคาไซถูกจัดตั้งขึ้นพร้อมกับกิ่งจังหวัดอื่น ๆ อีก 18 กิ่งจังหวัดในฮกไกโด
ค.ศ. 1932 ถูกเปลี่ยนชื่อเป็นกิ่งจังหวัดโทกาจิ
ค.ศ. 1948 อำเภออาโชโระจากกิ่งจังหวัดคูชิโระโอนมาขึ้นกับกิ่งจังหวัดโทกาจิ
ค.ศ. 2006 หมู่บ้านชูรูอิจากกิ่งจังหวัดฮิดากะโอนมาขึ้นกับกิ่งจังหวัดโทกาจิ และกลายเป็นส่วนหนึ่งของเมืองมากูเบ็ตสึ
== ภูมิศาสตร์ ==
=== นคร ===
นครโอบิฮิโระ  (ศูนย์กลาง)
=== เมืองและหมู่บ้าน ===
อำเภอคาไซ 
* เมืองเมมูโระ 
* หมู่บ้านซาราเบ็ตสึ 
* หมู่บ้านนากาซัตสึไน 
อำเภอคาโต 
* เมืองคามิชิโฮโระ 
* เมืองชิกาโออิ 
* เมืองชิโฮโระ 
* เมืองโอโตฟูเกะ 
อำเภอคามิกาวะ 
* เมืองชินโตกุ 
* เมืองชิมิซุ 
อำเภอโทกาจิ 
* เมืองอูราโฮโระ 
อำเภอนากางาวะ 
* เมืองโทโยโกโระ 
* เมืองมากูเบ็ตสึ 
* เมืองอิเกดะ 
* เมืองฮมเบ็ตสึ 
อำเภออาโชโระ 
* เมืองริกูเบ็ตสึ 
* เมืองอาโชโระ 
อำเภอฮิโรโอะ 
* เมืองไทกิ 
* เมืองฮิโรโอะ 
== การขนส่ง ==
=== ท่าอากาศยาน ===
ท่าอากาศยานโอบิฮิโระ
== แหล่งข้อมูลอื่น ==
 
โทกาจิ